5.6.12. Забяспечвае iнфармацыйную, пажарную бяспеку, кантралюе выкананне патрабаванняў бяспекі працы ў адпаведнасцi з заканадаўствам Рэспублікі Беларусь.

5.6.13. Прымае неабходныя меры ў галiне матэрыяльна-тэхнiчнага забеспячэння работы Інстытута.

**5.7. Намеснік дырэктара па навуковай рабоце кіруе адной або некалькімі праблемамі (напрамкамі) навуковай, навукова-тэхнічнай і вытворча-гаспадарчай дзейнасці Інстытута. Намеснік дырэктара па навуковай рабоце мае права подпісу афіцыйных дакументаў, у тым ліку фінансавых. Пры працяглай адсутнасці дырэктара Інстытута кіруе Інстытутам, выдае загады, дае распараджэнні, абавязковыя для выканання работнікамі Інстуытута.**

5.8. Вучоны сакратар Iнстытута вядзе папярэднюю работу па падрыхтоўцы планаў і справаздач Інстытута, прымае першапачатковыя справаздачы работнікаў і аддзелаў аб ходзе выканання навукова-даследчых работ і даводзіць іх да ведама дырэктара і яго намесніка па навуковай рабоце, арганізуе пасяджэнні Вучонага савета. Правы i абавязкi вучонага сакратара вызначаюцца дырэктарам Iнстытута.

5.9. Размеркаванне абавязкаў паміж дырэктарам Інстытута, яго намеснікам па навуковай рабоце і вучоным сакратаром вызначаецца загадам дырэктара Інстытута.

5.10. У Iнстытуце дзейнічае Вучоны савет.

5.10.1. У склад Вучонага савета Інстытута па займаемых пасадах уваходзяць дырэктар, яго намеснiк па навуковай рабоце, вучоны сакратар, загадчыкі аддзелаў і іншых навукова-даследчых структурных падрадзяленняў Інстытута.

5.10.2. У склад Вучонага савета могуць уваходзiць навуковыя супрацоўнікі Інстытута, вядучыя вучоныя і спецыялісты органаў архiўнай справы і справаводства, дзяржаўных архіўных устаноў Рэспублікі Беларусь, вышэйшых навучальных i навукова-даследчых устаноў Рэспублiкi Беларусь.

5.10.3. Члены Вучонага савета, акрамя асоб, якiя ўваходзяць у склад па займаемай пасадзе, выбiраюцца сходам навуковых супрацоўнікаў Інстытута з правам адклiкання i замены. Рашэнне на сходзе прымаецца пры наяўнасці не менш дзвюх трэціх ад агульнай колькасці навуковых супрацоўнікаў інстытута простай большасцю галасоў.